ಮೊದಲ ಎಸೆತದಲ್ಲೇ ಸಿಕ್ಸರ್ ಸಿಡಿಸ್ತೀನಿ ಅಂತ ಹೇಳಿದ್ದ ಇಶಾನ್ ಕಿಶನ್.. ನುಡಿದಂತೆ ನಡೆದ್ರಾ? ಶ್ರೀಲಂಕಾ ವಿರುದ್ಧದ ಮೊದಲ ಏಕದಿನ ಪಂದ್ಯದಲ್ಲಿ 3ನೇ ಕ್ರಮಾಂಕದಲ್ಲಿ ಕಣಕ್ಕಿಳಿದ ಇಶಾನ್ ಕಿಶನ್, ಮೊದಲ ಎಸೆತದಲ್ಲೇ ಸಿಕ್ಸರ್ ಸಿಡಿಸಿ ಗಮನ ಸೆಳೆದಿದ್ದಾರೆ. ಭಾರತ ಇನ್ನಿಂಗ್ಸ್ಗೂ ಮುನ್ನ ಡ್ರೆಸಿಂಗ್ ರೂಮ್ನಲ್ಲಿ ಕಿಶನ್, ತಾನು ಮೊದಲ ಎಸೆತದಲ್ಲೇ ಸಿಕ್ಸರ್ ಸಿಡಿಸುವುದಾಗಿ ಸಹ ಆಟಗಾರರಿಗೆ ಹೇಳಿದ್ದರಂತೆ.!! ನುಡಿದಂತೆ ನಡೆದುಕೊಂಡ ಕಿಶನ್, ಪದಾರ್ಪಣೆ ಪಂದ್ಯವನ್ನ ಅವಿಸ್ಮರಣೀಯವಾಗಿಸಿಕೊಂಡ್ರು. ನಾನು ಡ್ರೆಸ್ಸಿಂಗ್ನಲ್ಲಿದ್ದಾಗ, ಬ್ಯಾಟಿಂಗ್ಗಿಳಿಯುವ ಮೊದಲ ಎಸೆತದಲ್ಲೇ ಸಿಕ್ಸರ್ ಸಿಡಿಸುವೆ ಎಂದು ಹೇಳಿದ್ದೆ. ಏಕೆಂದರೆ ನನ್ನ ಮೊದಲ ಏಕದಿನ ಪಂದ್ಯದ ಜೊತೆಗೆ ನನ್ನ ಹುಟ್ಟುಹಬ್ಬ ಕೂಡ ಇತ್ತು. ಬೌಲರ್ ಚೆಂಡನ್ನ ಎಲ್ಲಿಯೇ ಹಾಕಲಿ. ಸಿಕ್ಸರ್ ಬಾರಿಸಿಯೇ ತೋರಿಸುವೆ ಎಂದು ತಿಳಿಸಿದ್ದೆ. ಸಹ ಆಟಗಾರರು ಕೂಡ, ನನಗೆ ಪ್ರೋತ್ಸಾಹ ನೀಡಿದ್ರು ಎಂದು ಕಿಶನ್ ಹೇಳಿದ್ದಾರೆ. ಅಬ್ಬರ ಬ್ಯಾಟಿಂಗ್ ನಡೆಸಿದ ಕಿಶಾನ್, 42 ಎಸೆತಗಳಲ್ಲಿ 59 ರನ್ ಕಲೆ ಹಾಕಿ, ಟೀಮ್ ಇಂಡಿಯಾದ ಗೇಮ್ ಚೇಂಜರ್ ಎನಿಸಿಕೊಂಡ್ರು.